સૂત્રોના વધુમાં જણાવ્યા મુજબ રાજ્ય સરકાર દ્વારા અત્યાર સુધીમાં ત્રણ તબક્કાના સેવા સેતુના કાર્યક્રમોને સારી સફળતા મળી છે.જેને ધ્યાનમાં રાખીને રાજ્ય સરકારે હવે ચોથા તબક્કાનો સેવા સેતુ કાર્યક્રમ અમલમાં મુકવાનો નિર્ણય લીધો છે. આ સંદર્ભમાં રાજ્ય સરકારે તમામ જિલ્લા કલેક્ટરો અને જિલ્લા વિકાસ અધિકારીઓને સત્તાવાર જાણ કરી દીધી છે. જેમાં સ્પષ્ટરીતે જણાવવામાં આવ્યું છે કે જે તે તાલુકા કક્ષાએ પ્રાંત અધિકારીની અધ્યક્ષતામાં 14 જેટલા અધિકારીઓની સમિતિની રચના કરશે. જેમાં મામલતદાર, તાલુકા વિકાસ અધિકારી, સ્થાનિક પીઆઇ કે પી એસ આઈ વિસ્તરણ અધિકારી, બાગાયત અધિકારી, વેટરનરી અધિકારી, પુરવઠા નિરીક્ષક, સમાજ કલ્યાણ નિરીક્ષક, તથા મેડિકલ ઓફિસર ( આયુર્વેદ ) વગેરનો સમાવેશ કરવામાં આવ્યો છે. જેમના દ્વારા તાલુકાના પાંચ થી છ ગામોનું ક્લસ્ટર બનાવી તેમના વચ્ચેના એક ગામમાં સેવા સેતુ કાર્યક્રમનો એક કેમ્પ ગોઠવવાનો રહશે.સંબંધિત ક્લસ્ટર કક્ષાના કાર્યક્રમના સંકલનની જવાબદારી મામલતદાર અને તાલુકા વિકાસ અધિકારીને સરખે હિસ્સે આપવાની રહશે.